नई दिल्ली: रेलवे सुरक्षा बल (RPF) ने कॉन्सटेबल और सब इंस्पेक्टर के पदों पर भर्ती के लिए परीक्षा की तारीख (RPF Exam Date) जारी कर दी है. कॉन्सटेबल (RPF Constable) और सब इंस्पेक्टर (RPF SI) के पदों पर कम्प्यूटर बेस्ड भर्ती परीक्षा 19 दिसंबर से शुरू होगी. भर्ती परीक्षा के लिए एडमिट कार्ड ऑफिशियल वेबसाइट constable.rpfonlinereg.org पर जारी होंगे. उम्मीदवार 9 दिसंबर से अपना एडमिट कार्ड (RPF Admit Card) डाउनलोड कर पाएंगे. कॉन्सटेबल के 8619 और सब इंस्पेक्टर के 1120 पदों पर भर्ती परीक्षा 6 ग्रुप के हिसाब से बारी-बारी आयोजित की जाएगी. कम्प्यूटर बेस्ड परीक्षा नीचे दिए गए क्रम के हिसाब से आयोजित की जाएगी.